**Előterjesztés**

**Alsószentiván Község Önkormányzata Képviselő-testületének**

**2020. szeptember hónapban tartandó soron következő**

**nyilvános testületi ülésére**

**Napirendi pont:** Rendelet-tervezet az önkormányzat 2020. évi költségvetéséről szóló 1/2020. (II. 15.) önkormányzati rendelet módosításáról

**Előterjesztő:** Husvéth Imre polgármester

Előterjesztés elkészítésében közreműködött: Csalovszkiné Mezei Zsuzsanna jegyző, Husvéth Imréné pénzügyi ügyintéző

***Tisztelt Képviselők!***

Az államháztartásról szóló 2011. évi CXCV. törvény 34.§ (1) bekezdése alapján „A helyi önkormányzat költségvetési rendeletében megjelenő bevételekés kiadások módosításáról, a kiadási előirányzatok közötti átcsoportosításról a [(2)](http://www.opten.hu/loadpage.php?dest=OISZ&twhich=175837&srcid=ol4453&tvalid=2014.9.30.#sid206592) és [(3) bekezdésben](http://www.opten.hu/loadpage.php?dest=OISZ&twhich=175837&srcid=ol4453&tvalid=2014.9.30.#sid207360) meghatározott kivétellel a képviselő-testület dönt.”

Ugyanezen jogszabályhely (4) bekezdése előírja, hogy „A képviselő-testület a [(2)](http://www.opten.hu/loadpage.php?dest=OISZ&twhich=175837#sid206592) és [(3) bekezdés](http://www.opten.hu/loadpage.php?dest=OISZ&twhich=175837#sid207360) szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.”

A fentiekben foglalt felhatalmazás alapján, az év közben keletkezett többletbevételek kiadásokhoz történő rendelése, valamint a pályázat benyújtása okán szükséges a költségvetési rendeletet módosítani.

Az előterjesztett szöveges rendelet-tervezet és számszaki melléklet tartalmazza az év közben keletkezett bevételek miatti költségvetés módosítására irányuló javaslatot.

**I.**

A költségvetés módosítását indokoló bevételek és kiadások:

(adatok forintban)

|  |  |
| --- | --- |
| **Bevételi jogcím megnevezése** | **Előirányzat-módosítás összege** |
| Önkormányzati költségvetési támogatások | 253.270 |
| Felhalmozási célú támogatások államháztartáson belülről | 20.062.950 |
| Működési bevételek | 1.155.697 |
| Maradvány igénybevétele | 20 |
| **Bevételi előirányzat-módosítás összesen** | **21.471.937** |
|  |  |
| **Kiadási jogcím megnevezése** |  |
| Dologi kiadások | 2.809.017 |
| Felújítási kiadások | 18.662.920 |
| **Kiadási előirányzat-módosítás összesen** | **21.471.937** |

|  |  |  |
| --- | --- | --- |
| **Kiadási jogcím megnevezése** | **Előirányzat átcsoportosítás** | |
| **Tartozik** | **Követel** |
|  | |
| Dologi kiadások | 235.000 | 516.215 |
| Elvonások és befizetések | 92.215 | 0 |
| Beruházások | 189.000 | 0 |
| **Kiadási előirányzat-átcsoportosítás összesen** | **516.215** | **516.215** |

**A rendelettervezet elfogadásával az Önkormányzat 2020. évi költségvetésének 140.599.183 forint bevételi és kiadási főösszege 162.071.120 forint bevételi és kiadási főösszegre módosul.**

**Részletes szakmai és szöveges indokolás**

**Alsószentiván község Önkormányzat 2020. évi költségvetési rendelet-módosítás javaslatához**

A költségvetési módosított rendelet-tervezet az önkormányzat tervezett előirányzatait mutatja be.

**Az Önkormányzat 2020. évi ÖSSZESÍTETT költségvetési bevételei**

1. **Önkormányzatok működési támogatásai: 23.428.358 Ft**

Tartalmazza az önkormányzat feladatfinanszírozási támogatásait – a helyi önkormányzatok általános támogatása, szociális feladatok, kulturális feladatok támogatása. Ez az összeg az önkormányzat kulturális feladatainak támogatását kiegészítő 253.270,- Ft összeggel módosult.

1. **Működési célú támogatások államháztartáson belülről: 10.001.550 Ft**

Tartalmazza az Elkülönített Állami Pénzalapoktól származó Start mintaprogramok és hagyományos közfoglalkoztatási programok finanszírozását.

1. **Felhalmozási célú támogatások államháztartáson belülről: 20.062.950 Ft**

Tartalmazza a Magyar Falu Program keretében a Közösségi tér ki-/átalakítás és foglalkoztatás -2020 című pályázaton elnyert összeget.

1. **Közhatalmi bevételek: 11.806.000 Ft**

Tartalmazza a gépjárműadó, az iparűzési adó és a kommunális adó tervezett bevételeit, valamint a helyi adók késedelmes befizetéséből származó pótlékokat.

1. **Működési bevételek: 4.833.842 Ft**

Tartalmazza a tulajdonosi bevételeket (lakbér, bérleti díj, készletértékesítés, kamatbevételek, egyéb működési bevételeket. Ez az összeg az Önkormányzati épület csőtörése okán megítélt, biztosító által fizetett 1.155.697,- Ft összeggel módosult.

1. **Előző évi maradvány igénybe vétele: 91.938.420 Ft**

Tartalmazza az előző évi TOP támogatások és Magyar Falu Programok 2019. évben fel nem használt összegét. A maradvány részét képezi az önkormányzati épületek és a művelődési ház felújítására nyert TOP támogatás. A Magyar Falu Program keretében a Diófa utca felújítása és a falubusz beszerzés húzódott át 2019. évről. Ezt az összeget 20 Ft-tal kellet módosítani az eredeti összeghez képest.

**Az Önkormányzat 2020. évi ÖSSZESÍTETT költségvetési kiadásai**

1. **Személyi juttatások: 16.905.815 Ft**

Tartalmazza a polgármester bérét, a polgármester és alpolgármester költségtérítését valamint a közfoglalkoztatottak bérterheit. Személyi juttatások alatt kell még tervezni a külső személyi juttatásokat (könyvtáros megbízási díja).

1. **Munkaadókat terhelő járulékok és szociális hozzájárulási adó: 1.970.865 Ft**

A szociális hozzájárulási adó mértéke: 17,5%, munkaadókat terhelő járulékok a munkáltatót terhelő személyi jövedelemadó és a táppénz hozzájárulás.

1. **Dologi kiadások: 24.778.763 Ft**

A dologi kiadások között szerepel a készletek beszerzése, a kommunikációs kiadások, a szolgáltatások (közüzemi díjak, karbantartási költségek), vásárolt közszolgáltatások, ÁFA összege, kiküldetés, egyéb pénzügyi műveletek (banki költségek) és egyéb dologi kiadások. Tervezésüknél az előző évi felhasználás volt irányadó, esetenként áremelkedéssel kalkulálva. Ez az összeg azönkormányzat csőtörés miatti karbantartási költségével, a Magyar Falu program általános költségeivel és a kulturális normatíva kiegészítő támogatásából igénybevehető szolgáltatás értékével módosult.

1. **Ellátottak pénzbeli juttatásai (szociális juttatások, segélyek): 2.060.000 Ft**

Tartalmazza az önkormányzat szociális rendeletében megállapított települési támogatásokat (lakhatáshoz nyújtott támogatás, eseti települési támogatás, szülési támogatás, temetési segély) továbbá az önkormányzat szociális rendeletében meghatározott juttatásokat. Itt szerepel a köztemetésre betervezett összeg is. Ebben az összegben szerepel az első lakáshoz jutók támogatása is.

1. **Egyéb működési célú kiadások: 8.864.964 Ft**

Tartalmazza a társulásban végzett feladatokhoz történő hozzájárulás (szociális alapszolgáltatások, orvosi ügyelet, óvoda), továbbá a civil szervezetek részére történő támogatás összegét. A szociális és ügyeleti ellátáshoz való hozzájárulás összege: 3.755.080,- Ft, a közös hivatali normatívához való hozzájárulás: 2.232.207,- Ft, az óvodai társulási hozzájárulás összege: 1.776.627,- Ft. Ez az összeg az Elvonások és befizetések soron szereplő 92.215 Ft összeggel módosul, mely a beszámolót követően keletkezett visszafizetési kötelezettség (jelen esetben a szünidei étkezés igénybe nem vett támogatása).

1. **Felhalmozási célú támogatások államháztartáson belülre: 167.849 Ft**

Tartalmazza a Nagylóki Önkormányzat „Négy falu közös fejlesztése a Mezőföldön” című közös pályázat önrészét.

1. **Beruházási kiadások: 13.964.000 Ft**

Tartalmazza a beszerzendő falubusz költségét és a közmunka programban beszerzett asztali körfűrész és láncélező értékét tartalmazza.

1. **Felújítási kiadások: 92.431.860 Ft**

Tartalmazza a 2017. és 2018. évben TOP támogatási keretből nyert pályázati forrás felhasználását. A pályázati forrás az önkormányzat és az orvosi rendelő épületének, valamint a kultúrotthon felújításának a költségét fedezi. Mindkét felújítás a 2020. évben fog megvalósulni. Tartalmazza továbbá a Magyar Falu Program keretén belül felújításra kerülő Diófa utca aszfaltozásának költségét. Ez az összeg a Magyar Falu Programban elnyert, a Művelődési ház felújításának 18.662.920,- Ft-os költségével módosul.

1. **Finanszírozási kiadások: 927.004 Ft**

Tartalmazza az államháztartáson belüli megelőlegezések visszafizetését.

Kérem, hogy az előterjesztett rendelet-tervezetet megtárgyalni és elfogadni szíveskedjenek.

Alsószentiván, 2020. szeptember 23.

Husvéth Imre

polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17.§-a alapján**

**az önkormányzat 2020. évi költségvetésének módosításáról szóló rendelet-tervezethez**

Az előzetes hatásvizsgálat célja, hogy felmérje a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

**1.) A tervezett jogszabály valamennyi jelentősnek ítélt hatása, különösen:**

**a) társadalmi, gazdasági, költségvetési hatása:**

A költségvetési rendeletben foglaltak elfogadásával az önkormányzat elosztja az állami és a helyben képződött forrásokat.

A költségvetés megalkotásával láthatóak azok a pénzösszegek, amelyek felhasználásával az önkormányzat segíti a településen élők helyzetét, a szociális ellátás keretében gondoskodik a rászorulók támogatásáról, a közfoglalkoztatás keretén belül biztosítja az ellátásból kikerülők foglalkoztatását, a fenntartásában lévő intézmények működőképességét biztosítja.

**b) környezeti és egészségügyi következményei:**

A rendeletnek környezeti és egészségügyi következményei nincsenek.

**c) adminisztratív terheket befolyásoló hatásai:**

A költségvetési rendeletben foglalt pénzügyi és számviteli előírások végrehajtása a szakmai, ügyintézési és adminisztratív feladatok végrehajtásában többlet feladatokat jelentett a költségvetési szerv számára elsősorban a jogszabályokban bekövetkezett jelentős változások miatt.

**2.) A jogszabály megalkotásának szükségessége, a jogalkotás elmaradásának várható következménye:**

A költségvetési rendelet megalkotását az államháztartásról szóló 2011. évi CXCV. törvény előírásai teszik szükségessé, melynek elmaradása törvényességi mulasztásnak számít, ami a költségvetési támogatás felfüggesztésével illetve megvonásával jár.

**3.) A jogszabály alkalmazásához szükséges személyi, szervezeti, tárgyi és pénzügyi feltételek:**

A zárszámadási rendeletben rögzítettek végrehajtásához a személyi, tárgyi, szervezeti és pénzügyi feltételek rendelkezésre álltak.

Alsószentiván, 2020. szeptember 23.

Csalovszkiné Mezei Zsuzsanna

jegyző

**Alsószentiván Község Önkormányzata Képviselő-testületének**

**../2020. (IX…..) önkormányzati rendelete**

**az önkormányzat 2020. évi költségvetéséről szóló**

**1/2020. (II. 15.) önkormányzati rendelet módosításáról**

Alsószentiván Község Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján eredeti jogalkotói hatáskörében és az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1**.**§** **(1)** Az önkormányzat 2020. évi költségvetéséről szóló 1/2020. (II.15.) önkormányzati rendelet (továbbiakban: alaprendelet) 2. §-a helyébe a következő rendelkezés lép:

„**2. §** Alsószentiván Község Önkormányzatának Képviselő-testülete (a továbbiakban: képviselő-testület) az önkormányzat önkormányzati szinten összesített 2020. évi költségvetésének **bevételi és kiadási főösszegét 162.071.120 forintban** állapítja meg.”

**(2)** Az alaprendelet 3. § (2) bekezdése helyébe a következő rendelkezés lép:

„**3. §** (2) A képviselő-testület az önkormányzat összesített 2020. évi költségvetési bevételeinek kiemelt előirányzatait az alábbiak szerint állapítja meg:

a) önkormányzatok működési támogatásai 23.428.358,-Ft

b) működési célú bevételek államháztartáson belülről 10.001.550,-Ft

c) felhalmozási célú támogatások államháztartáson belülről: 20.062.950,-Ft

c) közhatalmi bevételek 11.806.000,- Ft

d) működési bevételek 4.833.842,- Ft

e) előző évi költségvetési maradvány igénybe vétele 91.938.420,- Ft

**(3)** Az alaprendelet 4. § (2) bekezdése helyébe a következő rendelkezés lép:

„**4. §** (2) A képviselő-testület az önkormányzat összesített 2020. évi költségvetésének kiemelt kiadási előirányzatait az alábbiak szerint állapítja meg:

a) működési költségvetés 55.507.411 Ft

aa) személyi jellegű kiadások: 16.905.815 Ft

ab) munkaadókat terhelő járulékok és

szociális hozzájárulási adó: 1.970.865,- Ft

ac) dologi jellegű kiadások: 24.778.763,- Ft

ad) működési célú pénzeszköz átadás: 8.864.964,- Ft

ae) szociális juttatások: 2.060.000,- Ft

af) finanszírozási kiadások 927.004,- Ft

b) felhalmozási költségvetés 106.563.709,- Ft

ba) intézményi beruházások 13.964.000,- Ft

bb) felújítások 92.431.860,- Ft

bc) kormányzati beruházások 0 Ft

bd) lakástámogatás 0 Ft

be) lakásépítés 0 Ft

bf) egyéb felhalmozási kiadások 167.849,- Ft

**2.§** Az alaprendelet 1, 2, 4 melléklete helyébe ezen önkormányzati rendelet 1, 2, és 3 melléklete lép.

**3. §** Ez a rendelet a kihirdetését követő napon lép hatályba és a hatálybalépését követő 5. napon hatályát veszti.

**Husvéth Imre Csalovszkiné Mezei Zsuzsanna**

**polgármester jegyző**

***KIHIRDETÉSI ZÁRADÉK***

A rendelet a mai napon kihirdetésre került.

Alsószentiván, 2020. szeptember ………

**Csalovszkiné Mezei Zsuzsanna**

**jegyző**